Jérôme d’Ambrosio (Etterbeek, 1985. december 27. –) belga autóversenyző. 2008 és 2010 között a GP2-es DAMS csapat pilótája volt, emellett pedig Formula–1-es csapatok tesztpilótájaként is szerepelt. 2011-ben mutatkozott be a Formula–1-ben a Virgin istálló második számú versenyzőjeként. A 2012-es olasz nagydíjon az eltiltott Romain Grosjeant helyettesítve állt rajthoz a Lotusszal. Jelenleg a Formula–E-ben versenyez a Mahindra Racing csapatánál.